OpenLLM-France/wikimedia huggingface dataset:
# Linzi Hateley

Linzi Hateley (Birmingham, 23 d'octubre de 1970) és una actriu de teatre anglesa, que actualment és una de les protagonistes de la producció del West End del musical Mamma Mia!. La seva interpretació de "Donna" començà el 5 de març del 2007.
Quan era una nena Hateley assistí a la Italia Conti Academy. Va aparèixer com una de les òrfenes al musical Annie i a la televisió en diversos episodis de la sèrie infantil de la BBC Grange Hill. El primer paper protagonista de Hateley va ser el personatge titular del musical Carrie, tant a Stratford-Upon-Avon com a Broadway; quan només tenia 17 anys.
A Londres, Hateley va protagonitzar la producció original de Joseph and the Amazing Technicolor Dreamcoat com "La Narradora" (paper pel qual va ser nominada a un Premi Olivier), "Nancy" a Oliver!, "Eponine" a Les Misérables, "Roxie Hart" a Chicago, "Martha" a la producció original The Secret Garden, "Winifred Banks" a la producció original de Mary Poppins i, actualment, "Donna" a Mamma Mia!.
Hateley ha publicat 4 discs en solitari:
* For The First Time
* Sooner or Later
* True Colours.
El 2008 enregistrà una cançó pel Act One - Songs From The Musicals Of Alexander S. Bermange, un àlbum de 20 nous enregistraments fets per 26 estrelles del West End, publicat al novembre del 2009 a
També es pot escoltar-la als CDs dels repartiments originals de "Joseph and the Amazing Technicolor Dreamcoat" i "Mary Poppins".

## Crèdits
### Teatre

* Carrie - Carrie White
* Les Misérables – Eponine
* Just So – Ocell Kola Kola
* Joseph and the Amazing Technicolor Dreamcoat – La Narradora
* Shakers - Nicky
* The Rise and Fall of Little Voice - Little Voice
* Peter Pan – Peter Pan
* Grease - Rizzo
* Cinderella - Cinderella
* Romance Romance - Barb
* Anyone Can Whistle - Nurse Fay Apple
* Divorce Me Darling - Hortense
* Into the Woods – Caputxeta Vermella
* The Rink - Angel
* Oliver! - Nancy
* Moving On
* The Secret Garden - Martha
* Love Songs
* On Your Toes
* Chicago - Roxie Hart
* Mary Poppins - Mrs Banks
* Mamma Mia! - Donna

## Enllaços externs

* Lloc web oficial Arxivat 2012-02-06 a Wayback Machine. (anglès)
* Breu biografia Arxivat 2008-06-11 a Wayback Machine.
# Hornsby (cràter)

Hornsby és un petit cràter d'impacte situat a la part occidental de la Mare Serenitatis, pertanyent a el quadrant nord-est de la cara visible de la Lluna. És una formació solitària que es troba a més de 100 km de qualsevol altre cràter significatiu, encara que la curiosa depressió del cràter Aratus es troba a uns 50 km a l'oest-nord-oest.
Al nord-nord-oest apareix Linné, un cràter notable per la seva faldilla amb material ejectat d'alt albedo. A l'oest de Hornsby es troba la carena anomenada Dorsum Von Cotta.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Sant Lliser d'Arcalís

Sant Lliser d'Arcalís és l'església parroquial del poble d'Arcalís, en el terme municipal de Soriguera, a la comarca del Pallars Sobirà. Pertany a l'antic terme d'Estac. Es troba a l'extrem meridional, més enlairat, del poble.

## Descripció

Es tracta d'un edifici de planta rectangular, amb capçalera orientada i porta situada a l'extrem de ponent. Aquesta és d'arc de mig punt. Damunt s'obre una finestra. La capçalera sobresurt del cos de la nau. Cobreix tot l'edifici un llosat a dues aigües de llicorella. Adossat a l'extrem sud-oest de la nau, es troba la torre-campanar que, de secció quadrada en la seva part baixa, és vuitavada a partir de la coberta. La façana presenta un arrebossat de ciment. Els paraments són blocs de pedra roig sense desbastar.

## Referències

* ↑ «Sant Lliser d'Arcalís». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 setembre 2017].

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Soriguera - Estac». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.
# Plou a Barcelona

Plou a Barcelona és un telefilm dirigit per Carles Torrens, adaptació a la pantalla de l'obra de teatre del mateix nom que Pau Miró va escriure per a la Sala Beckett de Barcelona, i que fou estrenada el 2004 amb direcció de Toni Casares. Aquesta pel·lícula formava part del projecte "Més que un curt" que volia convertir en telefilms quatre obres de teatre de dramaturgs debutants. Fou emesa a TV3 el 20 de gener de 2009.

## Sinopsi

Al barri del Raval de Barcelona, on s'hi concentren alhora la marginalitat i la cultura oficial, es forma un triangle fràgil i obscur entre tres personatges, Lali, una prostituta interessada en Dante Alighieri i que busca clients en els museus, el seu xicot Carlos, un proxeneta amb poques llums que no para de menjar hamburgueses i bombons i David, un llibreter client habitual de la Lali que cada nit desitja que mori la seva dona. De rerafons es mostra la transformació d'un barri popular que acull noves instal·lacions culturals i com això repercuteix en les expectatives dels seus habitants.

## Repartiment

* Alma Alonso ... Lali
* Àlex Brendemühl... Carlos
* Víctor Pi ... David

## Premis i nominacions

Va guanyar la segona edició de Som Cinema de Mollerussa. Fou nominada al Gaudí a la millor pel·lícula per a televisió

## Referències

* ↑ "Plou a Barcelona", a "Sala 33", ccma.cat, 4 de juny de 2013
* ↑ Plou a Barcelona a esadir.cat
* ↑ Plou a Barcelona a catalanfilms.cat
* ↑ “Plou a Barcelona” de Carles Torrens guanya el Som Cinema de Mollerussa, Vilaweb, 26 d'octubre de 2008
* ↑ L'Acadèmia del Cinema Català presenta les nominacions als seus II Premis Gaudí, catalanfilms.cat

## Enllaços externs

* Tràiler a YouTube
# Escadolles (Rivert)

Escadolles és una partida rural del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Rivert.
Està situada a l'est-sud-est de Rivert, a la dreta del barranc de l'Espluga de Paradís, al nord del Serrat de Sant Joan, a llevant de les Vies i a ponent de Vilanoves.
# Lithodes

Lithodes és un gènere que agrupa un grup d'espècies de crustacis marins que reben el nom comú de cabres o cranques. S'inclou en la família Lithodidae, la qual és l'exemple més notable de calcificació entre els decàpodes.

## Distribució

Les seves espècies habiten en el llit marí en aigües costaneres i fredes de gairebé tots els oceans.

## Hàbitat

Viuen en la zona bentònica, generalment en profunditats de fins a 150 m, però se n'ha trobat ocasionalment fins als 600 m de profunditat.

## Aprofitament comercial

La captura d'algunes de les espècies d'aquest gènere constitueix un recurs lucratiu per a moltes localitats costaneres, per exemple en l'arxipèlag de la Terra del Foc.

## Espècies

Aquesta és la llista de les espècies que componen aquest gènere:
* Lithodes aequispinus Benedict, 1895
* Lithodes aotearoa Ahyong, 2010
* Lithodes australiensis Ahyong, 2010
* Lithodes ceramensis Takeda & Nagai, 2004
* Lithodes chaddertoni Ahyong, 2010
* Lithodes confundens Macpherson, 1988
* Lithodes couesi Benedict, 1895
* Lithodes ferox Filhol, 1885
* Lithodes formosae Ahyong & Chan, 2010
* Lithodes galapagensis Hall & Thatje, 2009
* Lithodes jessica Ahyong, 2010
* Lithodes longispina Sakai, 1971
* Lithodes macquariae Ahyong, 2010
* Lithodes maca (Linnaeus, 1758)
* Lithodes mamillifer Macpherson, 1988
* Lithodes manningi Macpherson, 1988
* Lithodes megacantha Macpherson, 1991
* Lithodes murrayi Henderson, 1888
* Lithodes nintokuae Sakai, 1976
* Lithodes panamensis Faxon, 1893
* Lithodes paulayi Macpherson & Chan, 2008
* Lithodes rachelae Ahyong, 2010
* Lithodes richeri Macpherson, 1990
* Lithodes robertsoni Ahyong, 2010
* Lithodes santolla (Molina, 1782)
* Lithodes turkayi Macpherson, 1988
* Lithodes turritus Ortmann, 1892
* Lithodes unicornis Macpherson, 1984
* Lithodes wiracocha Haig, 1974

## Referències

* ↑ World Register of Marine Species
* ↑ Vinuesa, J. H., G. A. Lovrich & F. Tapella (1999). "New localities for Crustacea Decapoda in the Magellan region, southern South America". Scientia Marina 63 (suppl. 1): 321–323.
* ↑ Türkay, M. (2001). Decapoda, in: Costello, M.J. et al. (Ed.) (2001). European register of marine species: a check-list of the marine species in Europe and a bibliography of guides to their identification. Collection Patrimoines Naturels, 50: pp. 284-292
* ↑ Michael Türkay. «Lithodes Latreille, 1806». World Register of Marine Species, 2010. [Consulta: 11 octubre 2011].
# Roques de l'Oan

Les Roques de l'Oan, en alguns mapes denominades, per error, Roques del Luan, són unes roques singulars del terme municipal de Monistrol de Calders, a la comarca del Moianès.
Estan situades entre el Coll de Portella, que queda a migdia de les roques, i el Forn del Peneta, que és al seu nord, en el Camí de Sant Pere Màrtir.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.

## Enllaços externs

* Institut Cartogràfic de Catalunya; són 90 metres al nord-est d'on les marca el mapa
# Linéinaia

Linéinaia - Линейная (rus) - és una stanitsa del krai de Krasnodar, a Rússia. Es troba als vessants septentrionals del Caucas occidental, a la vall del riu Tsetse, a 24 km al nord-oest d'Apxeronsk i a 63 km al sud-est de Krasnodar, la capital.
Pertany al municipi de Tvérskaia.
# Interpretació a cau d'orella

La interpretació a cau d'orella és un dels diversos tipus d'interpretació de llengües que els especialistes distingeixen, al costat de la interpretació simultània, la interpretació consecutiva i la interpretació d'enllaç. Sovint s'hi fa referència amb el terme francès chuchotage (interpretació xiuxiuejada), i designa la interpretació simultània en què l'intèrpret, situat al costat dels destinataris, generalment un o dos, tradueix el discurs de l'orador en veu baixa. Els intèrprets, amb la seva presència discreta, fan una feina cabdal i molt sovint imprescindible.
L'intèrpret s'asseu o s'està dret just al costat o al darrere de la persona o les persones usuàries de la interpretació (una petita audiència de, com a màxim, dues o tres persones i els xiuxiueja la interpretació simultània del discurs original. S'empra en situacions en què la comunitat lingüística que necessita la interpretació és minoritària respecte de la resta d'oients, que poden ser usuaris de la llengua original del discurs o bé disposar d'un servei d'interpretació simultània amb cabines.
En aquesta tècnica l'intèrpret i els oradors i oients han d'estar en una posició propera per tal que el xiuxiueig no molesti la resta de receptors del discurs. Per dur a terme aquesta tècnica no fa falta cap equip tècnic especial. La tècnica del xiuxiueig és cansada per l'intèrpret a causa de la postura que ha d'adoptar. A més, és molt important treballar la producció de la veu, perquè el xiuxiueig sigui equivalent a parlar en un volum baix, en comptes de parlar expulsant molt aire,la qual cosa afectaria la veu de l'intèrpret i li impediria continuar la seva tasca, perquè podria patir lesions a l'aparell fonador.

## Referències

* ↑ «#termedelasetmana: interpretació a cau d'orella». #termedelasetmana. TERMCAT, Centre de Terminologia. [Consulta: 29 setembre 2015].
* ↑ Ugrte i Ballester, Xus. La pràctica de la interpretació anglès català. Vic: Eumo Editorial, 2010. ISBN 978-84-9766-315-1 (català)
* ↑ Phelan, Mary. The Interpreter's Resource. Clevedon: Multilingual Matters Ltd, 2001. ISBN 1-85359-515-2(anglès)
# Sangri

Sangri fou un estat tributari protegit a les muntanyes Simla, al Panjab, a la riba sud del Sutlej, amb una superfície de 41 km² i una població el 1881 de 2.593 habitants i el 1901 de 2.774 habitants.
L'estat fou part de l'estat de Kulu que el va conquerir (1703-1719); després va passar a Bashahr. El 1803 va ser ocupat pels gurkhes. El 1815 els britànics el van restaurar a Kulu però els territoris al nord del Sutlej van passar a mans dels sikhs el 1840, i el raja Ajit Singh de Kulu es va refugiar a Sangri de l'amenaça sikh i va perdre Kulu que va passar a una altra branca de la família, però va conservar Sangri sota protectorat britànic; el 1847 el thakur fou formalment reconegut pels britànics.
Els ingressos s'estimaven en 2.400 rupies.

## Llista de thakurs (des de 1887 rais)

* Man Singh de Kulu 1703 - 1719
* annexionat a Bashahr 1719 - 1803
* ocupació gurkha 1803 - 1815
* Bikramajit o Bikram Singh de Kulu 1815 - 1816
* Ajit Singh de Kulu (1816-1840) i de Sangri (1840-1841) 1816 - 1841
* Ranbir Singh (nebot) 1841 - 1842
* Rani Katochni, regent 1841 - 1846
* Jagat Singh 1842 - 1876 (pare de Ranbir, cec)
* Hira Singh *1876 - 1927 (fill)
* Raghubir Singh *1927 - 1949 (fill)

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Plouaret

Plouaret (en bretó Plouared) és un municipi francès, situat a la regió de Bretanya, al departament de Costes del Nord. L'any 2001 tenia 2.034 habitants. El 12 d'abril de 2007 el consell municipal va aprovar la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.208 | 2.196 | 2.134 | 2.239 | 2.099 | 2.109 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Christian Le Fustec | PCF |
# Es Pedregar

Es Pedregar és una possessió del terme de Llucmajor, Mallorca.
Es Pedregar és una segregació de la finca Alcariassa (Cas Frares), que comprèn les actuals possessions de Son Taixaquet, ses Males Cases, etc. L'any 1349 Pere Palomera era propietari d'una meitat i de l'altra ho era Pere Alegre. Segons el cadastre de 1863 de les 261 quarterades, d'una de les propietats, la meitat era de vinya.

## Les cases

Les cases actuals han estat reformades. En una de les façanes hi ha l'escut nobiliari dels Jaume i també destaca l'esplèndid coll de cisterna. Té una capella-oratori d'estil neogòtic de planta rectangular amb absis hexagonal, situada a la clastra interior de les cases, està dedicada a la Immaculada Concepció. En presideix l'altar un quadre. En una de les claus que tenen els arcs de la capella hi ha la data de construcció (1885), el projecte del qual es deu a Miquel Salvà i Llompart, i a l'altra clau l'escut dels Jaume.

## Restes arqueològiques

Davant les cases i a l'altra vorera del camí hi ha un poblat talaiòtic (poblat talaiòtic d'es Pedregar), d'uns 500 metres d'extensió. S'hi troben diversos talaiots, restes de murs i una trentena d'habitacions, algunes de les quals foren excavades per Josep Colominas i Roca. S'han excavat tres habitacions de forma quadrangular amb dos o tres pilars de pedres grosses enmig que servien per aguantar la coberta; s'hi trobaren àmfores romanes, altres tipus de ceràmica, braçalets de bronze i un capet de guerrer, de Mart, estudiat per l'arqueòleg Antonio García y Bellido.

## Referències

* ↑ Calviño, C; Clar, J.; Grimalt, M. Llucmajor. Palma: Hora Nova, 2000 (Guia dels pobles de Mallorca).

## Enllaços externs

* Es Pedregar
# Listed: Dispatches from America's Endangered Species Act

Listed: Dispatches from America's Endangered Species Act és un llibre de Joe Roman de 2011 que explora la història de la Llei d'espècies en perill d'extinció i la relació entre la biodiversitat i el benestar humà. Els ecosistemes saludables, com ara els manglars i les dunes, poden actuar com a barreres a les catàstrofes naturals. El llibre va rebre el Premi Rachel Carson Environment Book el 2012 de la Society of Environmental Journalists.

## Referències

* ↑ «Winners: SEJ 11th Annual Awards for Reporting on the Environment». Society of Environmental Journalists, 17-10-2012. Arxivat de l'original el 24 d’agost 2017. [Consulta: 15 juliol 2017].
# Rosada xilena

La rosada xilena (Genypterus blacodes) és un peix comestible molt habitual als mercats que es pesca a l'hemisferi sud, Austràlia, Xile, Brasil, Sud-àfrica i Nova Zelanda. És un peix en part abissal que es troba fins a 1.000 m de fondària. Fa de 80 a 200 cm de llarg i pot viure unes 30 anys.
Acostuma a arribar als mercats en rodanxes congelades.
La seva carn és consistent sense gairebé gust propi sinó que agafa els dels condiments que se li afegeixin.

## Referències

* Genypterus blacodes (TSN 165000) al web del Sistema Integrat d'Informació Taxonòmica. (anglès)
* "Genypterus blacodes". FishBase. Ed. Rainer Froese i Daniel Pauly. January del 2006. N.p.: FishBase, 2006.
* Tony Ayling & Geoffrey Cox, Collins Guide to the Sea Fishes of New Zealand, (William Collins Publishers Ltd, Auckland, New Zealand 1982) ISBN 978-0-00-216987-5
# Aksàkovo

Aksàkovo (en rus: Аксаково) és un poble de l'óblast de Vladímir, a Rússia, segons el cens del 2010 tenia 5 habitants. Pertany al districte municipal de Gorokhovets.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26.
# Sangtraït

«Sangtraït» té aquests significats:
* Sangtraït, una lesió de la pell
* Sangtraït, un grup de hard rock i heavy metal
# Portada/article abril 20

El MNAC és un consorci amb personalitat jurídica pròpia constituït per la Generalitat de Catalunya, l'Ajuntament de Barcelona i l'Administració General de l'Estat. Al patronat del museu hi estan representades, a més de les administracions públiques, els particulars i les entitats privades que hi col·laboren.

## Museu Nacional d'Art de Catalunya

El Museu Nacional d'Art de Catalunya (MNAC) és un museu d'art a la ciutat de Barcelona que agrupa totes les arts amb la missió de conservar i exhibir la col·lecció d'art català més important del món, mostrant-lo en la seva totalitat, des del romànic fins al segle xx.
El MNAC és un consorci amb personalitat jurídica pròpia constituït per la Generalitat de Catalunya, l'Ajuntament de Barcelona i l'Administració General de l'Estat. Al patronat del museu hi estan representades, a més de les administracions públiques, els particulars i les entitats privades que hi col·laboren.
La seu principal és al Palau Nacional de Montjuïc, inaugurat el 1929 amb motiu de l'Exposició Internacional de Barcelona. També formen part del conjunt del museu tres institucions més: la Biblioteca Museu Víctor Balaguer de Vilanova i la Geltrú, el Museu de la Garrotxa a Olot i el museu Cau Ferrat de Sitges, la gestió dels quals és independent i la seva titularitat recau en els respectius ajuntaments.
# Lister

Líster o Lister és el nom dels següents personatges:
* Adrian Lister, paleontòleg britànic, catedràtic de paleobiologia
* Albert Lister Peace (Huddersfield, West Yorkshire, 1844 - Liverpool, 1912), compositor i organista del Regne Unit
* Enrique Líster Forján (La Corunya, 1907 — Madrid, 1994), militant comunista i militar gallec lleial a la República durant la Guerra Civil Espanyola
* Joseph Lister (Upton, Essex, 1827 – Walmer, 1912), metge cirurgià britànic pioner en l'ús dels antisèptics
# Rosabel Espinosa de la Casa

Rosabel Espinosa de la Casa (Alacant, 18 de maig de 1976) és una exgimnasta rítmica valenciana que va ser component de la selecció de gimnàstica rítmica d'Espanya en modalitat individual. Va ser campiona d'Espanya en categoria d'honor en 1992.
El març de 1992, ja a l'equip sènior, va participar en el torneig de Louvain-la-Neuve, on va aconseguir l'or en la general i en maces, la plata en cèrcol, i el bronze en corda i pilota. Al juny va ser medalla de bronze en la competició per equips del Campionat d'Europa de Stuttgart, al costat de Carmen Acedo i Carolina Pascual. En aquest mateix campionat va acabar 17ª en els preliminars del concurs general. No va participar en la final en permetre's en la mateixa únicament dos gimnastes per país com a màxim. A més, Espinosa va ser campiona d'Espanya en categoria d'honor en 1992, títol assolit ex aequo amb Noelia Fernández. L'abril del 1993, va ser 15ª en el torneig Cassa di Risparmio. El novembre de 1993, va acudir al Campionat Mundial d'Alacant, on va ser 4ª en la competició per equips al costat de Carmen Acedo, Amaya Cardeñoso i Carolina Pascual. Va actuar únicament amb l'exercici de corda, acabant en el lloc 119 de la classificació general, i va aconseguir la 5a plaça en la final de corda.
Es va retirar en 1993. Posteriorment es va diplomar en Magisteri d'Educació Física, treballant com a mestra en un col·legi de Rojals, i es va treure el títol d'Entrenadora Nacional de Gimnàstica Rítmica. En l'actualitat és entrenadora en el Club ECA d'Alacant.

## Referències

* ↑ «Palmarés de Rosabel Espinosa en el Campeonato de Europa de Stuttgart» (en anglès). rsg.net. [Consulta: 19 desembre 2015].
* ↑ «Las españolas buscan un adiós triunfal en el Mundial de gimnasia ritmica». abc.es, 02-11-1993. [Consulta: 19 desembre 2015].
* ↑ «Palmarés de Rosabel Espinosa en el Campeonato del Mundo de Alicante» (en anglès). rsg.net. [Consulta: 19 desembre 2015].
* ↑ «Equipo técnico del Club ECA». clubeca.es. Arxivat de l'original el 2015-12-22. [Consulta: 19 desembre 2015].

## Bibliografia

* Fernández del Valle, Aurora (1995). . ESM. ISBN 978-84-85977-60-4.

## Enllaços externs

* Reportatge «Las chicas de oro» en El País Semanal en 1993
# Aktiube

Aktiube (en rus: Актюбе) és un poble de l'óblast d'Astracan, a Rússia. Pertany al districte de Volodarski. Segons el cens del 2010 tenia 92 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка